બનાવની પ્રાપ્ત વિગતો મુજબ મોરબીના જાંબુડિયા નજીક આવેલ લેટીના સિરામિક ફેકટરીમાં અનિતાબેન સુનીલભાઈ બીલવાલ (ઉ. વ. ૨૦) નામની પરિણીતાએ આપઘાત કર્યો હતો જે બનાવ અંગે મૃતકના પિતા પારુ બુચા મોરી આદિવાસીએ તાલુકા પોલીસમાં તેની દીકરીને મરવા મજબુર કરી હોવાની ફરિયાદ નોંધાવી છે જેમાં જણાવ્યું છે કે આરોપી પતિ સુનીલ બધીયાભાઈ બીલવાલ, જેઠ મનીષભાઈ, જેઠાણી મંજુબેન તેમજ દિયરએ બધાએ ફરિયાદીની દીકરી અનીતાના ચારિત્ર્ય પર શંકા કરી તેમજ તને કાઈ કામ આવડતું નથી કહીને મ્હેણાં ટોણા મારી માનસિક તેમજ શારીરિક ત્રાસ ગુજારી મરવા માટે મજબુર કરતા તેને ગળેફાંસો ખાઈ આપઘાત કર્યાની ફરિયાદ નોંધાવી હતીં જે ફરિયાદને પગલે તાલુકા પોલીસની ટીમે વધુ તપાસ ચલાવી હતી અને પરિણીતાને મરવા મજબુર કેસમાં પતિ સુનીલ બિલવાલ, જેઠ મનીષભાઈ અને જેઠાણી મંજુબેન તેમજ સગીર વયના દિયર એમ ચારની અટકાયત કરી કોટર્માં રજુ કર્યા બાદ જેલહવાલે કરવામાં આવ્યા છે.